اكلة باجة عراقية سهله ولذيذه
وصفة طريقة عمل اكلة باجة عراقية سهله ولذيذه بالصور
اكلة الباتشا العراقية من وصفات وعمل مطبخ الشيف بسمة العراقية
lamb trotters recipe
مكونات ومقادير وطريقة عمل باجة عراقية :
بجدر جبير نخلي الباجه وضيفلها مي ونخليها على النار علمود تطلع الزفره بس يفور نفرغة ونتخلص من المي
بعدها نرجعها على النار ونضيف زيت وبصل ونحمسها كلش زين بعدها نضيف شويه كركم لان منريدها تصير كلش صفره ونضيف زنجبيل ونومي بصره وعود دارسين و ورق غار نكثر وهيل وقرنفل وفصوص ثوم ونحمس
اخر شي نضيف مي فاير كمية ونتركها بس تغلي نصي النار ونتركها على نار هادئة لمدة ساعتين
ومن نتأكد استوت نضيف الملح غلوتين ونطفيها
وتصبح الباجة العراقية جاهزة
قدمت الباجة اليوم مفلسة بدون عظم والطعم كلش طيب عبالك حلقوم ذايبه
وهنا الباجة اللي عملتها قبل يومين نفس الطريقة بس مع العظم كامل
وصحتين وألف عافية😋